Angka wisata alam godang do di huta nami. Adong do tao, dolok, binanga, hauma godang nai angka na asingna. Jotjot do hami lao tu hauma najolo dohot angka kaluarga nami. Manogot ni ari lao ma hami tu hauma andorang so las dope mata ni ari. Tugas nami ima paiashon angka bulung-bulung na adong di hauma i asa boi ias sude. Dipaias hami hauma on alana naeng isuan nama dohot eme. Ingkon porlu do dipaias asa unang gabe sega annon eme dung balga. Hauma molo nga ias, haduan dung panen onom bulan tu joloan an, balga-balga jala godang ma parbuaena. Boi ma gabe boanon tu jabu asa adong siallangon taon i.